Държавен вестник, бр. 9, 2021 г., стр. 31

БРОЙ  9	
Д Ъ Р Ж А В Е Н  В Е С Т Н И К 	
СТР.  31  
(3) Началникът на ВМА със своя заповед 
определя документите, които се попълват и 
подписват при постъпване на пациентите за 
болнично лечение по договор с НЗОК.
Чл. 26. (1) Всички здравноосигурени па-
циенти, постъпващи за болнично лечение в 
МБАЛ по договор с НЗОК, заплащат суми, 
определени с постановление на Министерския 
съвет, за всеки ден болнично лечение, но не 
повече от 10 дни годишно. Заплащането се 
извършва от пациента, негов родител, настой-
ник или попечител в деня на постъпването в 
стационара в касата на МБАЛ.
(2) В случай на невъзможност за своевре-
менно заплащане на сумата по ал. 1 поради 
обективни причини заплащането става на 
възможно най-ранен етап след настаняването 
на болния в стационара.
Чл. 27. (1) Освободени от заплащане на суми 
по чл. 26 са категориите пациенти по чл. 37, 
ал. 4 от Закона за здравното осигуряване.
(2) При приемането в стационара на МБАЛ 
лицата по ал. 1 представят документ, удосто-
веряващ принадлежността им към съответната 
категория. 
Чл. 28. (1) Лицата, които се лекуват по 
договор с НЗОК, не заплащат стойността на 
лечението, с изключение на:
1. сумите по чл. 26;
2. медицинските изделия за провеждане на 
индивидуално лечение, които не се заплащат 
от НЗОК;
3. разликата между цената на предпоче-
тено по-скъпо медицинско изделие и сумата, 
реимбурсирана от НЗОК;
4. високоспециализираните образни и 
функционални изследвания и контрастните 
лекарствени продукти за тях, когато не са в 
задължителния обем на медицинската помощ 
по договор с НЗОК и не са препоръчителни за 
диагностиката и проследяването на пациента. 
(2) Медицинските изделия по ал. 1, т. 2 и 
3 се осигуряват за сметка на бюджета на МО 
в частта му за ВМА за лица по чл. 7, т. 1, 2, 
3, 4, 5, 6, 10 и 11.
Чл. 29. (1) В случаите, в които лечението не 
може да бъде проведено по договор с НЗОК, 
същото се провежда за сметка на бюджета 
на МО в частта му за ВМА за лица по чл. 7, 
т. 1 – 12.
(2) Лицата по ал. 1 не заплащат стойността 
на болничното лечение и суми по чл. 26.
(3) Медицинските изделия за провеждане 
на индивидуално лечение се осигуряват за 
сметка на бюджета на МО в частта му за ВМА 
за категориите лица, посочени в чл. 28, ал. 2.
Чл. 30. (1) Приемането за планово лече-
ние на пациент при условията на чл. 29 се 
извършва след представяне на документи по 
чл. 10 за съответната категория лица. Доку-
ментите се представят преди регистрирането 
на История на заболяването (ИЗ) в главната 
книга за регистриране на лежащо болните 
в МБАЛ.
(2) Пациенти, които до завършване на 
лечението не представят документи по ал. 1, 
заплащат лечението по ред и цени, определени 
с акт на началника на ВМА.
Чл. 31. Лица, които желаят да постъпят за 
болнично лечение извън реда на чл. 24 – 30, 
заплащат лечението по ред и цени, определени 
с акт на началника на ВМА.
Чл. 32. При необходимост от хоспитали-
зация след оказана медицинска помощ по 
спешност пациентите се приемат в стацио-
нарите на МБАЛ по реда на чл. 24 – 31 от 
настоящата наредба.
Чл. 33. (1) При постъпване за болнично 
лечение в МБАЛ на ветеран от войните с 
придружител средствата за престоя на придру-
жителя се осигуряват от държавния бюджет 
ежегодно чрез корекция в бюджета на МО 
в частта му за ВМА въз основа на ежегодни 
справки от началниците на МБАЛ до ръко-
водството на ВМА.
(2) Преценката за необходимостта от при-
дружител по време на болничното лечение 
се извършва от личния лекар или лекуващия 
лекар на ветерана и се вписва в медицинската 
документация, с която пациентът се насочва 
за хоспитализация, и в ИЗ. 
Г л а в а  ш е с т а
УСЛОВИЯ И РЕД ЗА ПОЛЗВАНЕ НА ПСИ-
ХОЛОГИЧНА ПОМОЩ В МБАЛ – СОФИЯ, 
В СТРУКТУРАТА НА ВМА
Чл. 34. Психологична помощ се оказ-
ва в Лабораторията за психично здраве и 
превенция (ЛПЗП) към МБАЛ – София, в 
структурата на ВМА съгласно стандартите 
за добра практика. 
Чл. 35. Лицата по чл. 7, т. 1, 2, 3, 4, 5, 6, 
10 и 11 не заплащат психологичната помощ. 
Чл. 36. Всички лица извън посочените 
в чл. 35 заплащат психологичната помощ в 
ЛПЗП по ред и цени, определени с акт на 
началника на ВМА.
Чл. 37. Лицата се приемат за оказване на 
психологична помощ в съответния кабинет на 
ЛПЗП чрез регистратурата на лабораторията 
при представяне на съответните документи, 
посочени в чл. 10 на настоящата наредба.